ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กน ๕/๒๕๔๗เรื่องหลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า[๑] อาศัยอำนาจตามความในมาตรา ๗ (๒) และ (๓) และมาตรา๓๕ (๗) และ (๘) แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ ภายใต้บังคับข้อ ๑๑ ของประกาศนี้ให้ยกเลิกประกาศคณะกรรมการกำกับการซื้อขายสินค้าเกษตรล่วงหน้า ที่ กน ๑/๒๕๔๕เรื่อง หลักเกณฑ์ วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๔ มกราคม ๒๕๔๕และประกาศคณะกรรมการกำกับการซื้อขายสินค้าเกษตรล่วงหน้า ที่ กน ๑/๒๕๔๖ เรื่องหลักเกณฑ์ วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๑๖ กรกฎาคม ๒๕๔๖ข้อ ๒ ในประกาศนี้บุคคลผู้มีอำนาจจัดการกิจการหมายความว่า กรรมการบริหาร รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยในกรณีที่เป็นการประกอบธุรกิจการซื้อขายล่วงหน้าบุคคลดังกล่าวต้องเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกัน ทั้งนี้ไม่ว่าสายงานนั้นจะปฏิบัติงานเพื่อให้บริการแก่บุคคลอื่นหรือเพื่อประโยชน์ของกิจการเองผู้ถือหุ้นรายใหญ่ หมายความว่าบุคคลธรรมดาหรือนิติบุคคลที่ถือหุ้นของนิติบุคคลไม่ว่าโดยทางตรงหรือทางอ้อมเกินกว่าร้อยละสิบของจำนวนหุ้นที่มีสิทธิออกเสียงทั้งหมดของนิติบุคคลนั้นประสบการณ์ในการทำงาน หมายความว่า(๑) ประสบการณ์การทำงานในระดับบริหาร(๒)ประสบการณ์การทำงานที่เกี่ยวข้องกับภาคการเกษตร อันได้แก่ การผลิต การแปรรูปการค้าการส่งออก การซื้อขายล่วงหน้า การวิจัยหรือการให้ความรู้ทางวิชาการ หรือด้านอื่น ๆตามที่สำนักงานกำหนด หรือ(๓)ประสบการณ์จากการเป็นผู้ทรงคุณวุฒิทางวิชาการหรือผู้ประกอบวิชาชีพหรืออาชีพด้านการบัญชีการเงิน การบริหารธุรกิจ เศรษฐศาสตร์หรือกฎหมายทุนจดทะเบียน หมายความว่าทุนจดทะเบียนของบริษัทจำกัดหรือบริษัทมหาชนจำกัดและให้หมายความรวมถึงทุนซึ่งมีลักษณะทำนองเดียวกันของนิติบุคคลอื่นทุนที่ออกและชำระแล้ว หมายความว่าทุนที่ออกและชำระแล้วของบริษัทจำกัดหรือบริษัทมหาชนจำกัดและให้หมายความรวมถึงทุนที่ออกและชำระแล้วซึ่งมีลักษณะทำนองเดียวกันของนิติบุคคลอื่นส่วนของผู้ถือหุ้น หมายความว่าส่วนของเจ้าของของบริษัทจำกัดหรือบริษัทมหาชนจำกัดประกอบด้วย(๑)หุ้นสามัญที่ออกและชำระแล้วและส่วนเกินหรือส่วนต่ำกว่ามูลค่าหุ้นสามัญ(๒)หุ้นบุริมสิทธิที่ออกและชำระแล้วและส่วนเกินหรือส่วนต่ำกว่ามูลค่าหุ้นบุริมสิทธิ(๓)ใบสำคัญแสดงสิทธิที่จะซื้อหุ้นสามัญและหุ้นบุริมสิทธิของนายหน้าซื้อขายล่วงหน้า(๔) ส่วนเกินทุนจากการตีราคาสินทรัพย์ส่วนเกินหรือส่วนต่ำกว่าทุนจากการเปลี่ยนแปลงมูลค่าเงินลงทุนในหลักทรัพย์เผื่อขายและผลต่างจากการแปลงค่างบการเงินและ(๕) กำไรสะสมจัดสรรเพื่อสำรองตามกฎหมายกำไรสะสมจัดสรรเพื่อวัตถุประสงค์อื่นและกำไรสะสมที่ยังไม่ได้จัดสรรหรือขาดทุนสะสมส่วนของผู้ถือหุ้นยังให้หมายความรวมถึงส่วนของเจ้าของของนิติบุคคลอื่นซึ่งมีลักษณะทำนองเดียวกันด้วยทั้งนี้ ส่วนของผู้ถือหุ้นที่ระบุในข้อ (๑) ถึง(๕) ให้หักด้วยหุ้นทุนซื้อคืนกฎระเบียบที่เกี่ยวข้อง หมายความว่าระเบียบ ข้อบังคับ ประกาศ คำสั่ง ข้อกำหนดมติและหนังสือเวียนที่ออกโดยคณะกรรมการกำกับการซื้อขายสินค้าเกษตรล่วงหน้าสำนักงานคณะกรรมการกำกับการซื้อขายสินค้าเกษตรล่วงหน้าคณะกรรมการตลาดสินค้าเกษตรล่วงหน้าหรือตลาดสินค้าเกษตรล่วงหน้าแห่งประเทศไทยสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าตลาด หมายความว่าตลาดสินค้าเกษตรล่วงหน้าแห่งประเทศไทยคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ข้อ ๓ ผู้ประสงค์จะขออนุญาตเป็นผู้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต้องมีคุณสมบัติดังนี้(๑)เป็นบริษัทจำกัดหรือบริษัทมหาชนจำกัดที่จัดตั้งขึ้นใหม่ตามกฎหมายไทยที่มีวัตถุประสงค์เพื่อประกอบธุรกิจการซื้อขายล่วงหน้าตามพระราชบัญญัติและมีนิติบุคคลรายหนึ่งหรือหลายรายดังต่อไปนี้ถือหุ้นหรือถือหุ้นรวมกันไม่ต่ำกว่าร้อยละห้าสิบของทุนจดทะเบียนเฉพาะที่เป็นหุ้นสามัญ(ก)บริษัทจำกัดหรือบริษัทมหาชนจำกัดที่ประกอบธุรกิจหลักทางด้านภาคการเกษตรโดยตรง(ข) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์หรือการจัดการกองทุนรวมตามกฎหมายว่าด้วยหลักทรัพย์และตลาดหลักทรัพย์(ค)ธนาคารพาณิชย์ตามกฎหมายว่าด้วยการธนาคารพาณิชย์(ง)บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์(จ)บริษัทประกันชีวิตตามกฎหมายว่าด้วยการประกันชีวิต(ฉ)บริษัทประกันวินาศภัยตามกฎหมายว่าด้วยการประกันวินาศภัยทั้งนี้รายละเอียดสัดส่วนการถือหุ้นของนิติบุคคลตาม (ก) (ข) (ค) (ง) (จ) และ (ฉ) ในบริษัทจำกัดหรือบริษัทมหาชนจำกัดผู้ขออนุญาตให้เป็นไปตามเงื่อนไขที่สำนักงานกำหนด(๒)มีทุนจดทะเบียนเฉพาะหุ้นสามัญไม่ต่ำกว่าหนึ่งร้อยล้านบาท(๓)มีทุนที่ออกและชำระแล้วเฉพาะหุ้นสามัญและส่วนเกินหรือส่วนต่ำกว่ามูลค่าหุ้นสามัญและมีส่วนของผู้ถือหุ้นเมื่อหักด้วยค่าความนิยมออกแล้วไม่ต่ำกว่าร้อยละยี่สิบห้าของทุนจดทะเบียนเฉพาะหุ้นสามัญ(๔) มีเงินกองทุนสภาพคล่องสุทธิ (AdjustedNet Capital) ไม่ต่ำกว่าสิบล้านห้าแสนบาท(๕)มีสัดส่วนการถือหุ้นโดยผู้ถือหุ้นสัญชาติไทยเป็นมูลค่าเกินกว่าร้อยละยี่สิบห้าของทุนที่ออกและชำระแล้ว(๖) กรรมการผู้จัดการหรือบุคคลผู้มีอำนาจจัดการกิจการของผู้ขออนุญาตต้องมีคุณวุฒิทางการศึกษาไม่ต่ำกว่าปริญญาตรีหรือเทียบเท่าและมีประสบการณ์ในการทำงานไม่น้อยกว่าสามปีหรือมีคุณวุฒิทางการศึกษาต่ำกว่าปริญญาตรีแต่ไม่ต่ำกว่าการศึกษาภาคบังคับหรือเทียบเท่าและมีประสบการณ์ในการทำงานไม่น้อยกว่าสิบปีและไม่มีลักษณะต้องห้ามดังต่อไปนี้(ก) เป็นบุคคลล้มละลาย(ข)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ค) เคยเป็นกรรมการผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ง) เคยเป็นกรรมการผู้จัดการหรือบุคคลผู้มีอำนาจจัดการกิจการของบริษัทประกันวินาศภัยตามกฎหมายว่าด้วยการประกันวินาศภัยที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(จ) เคยเป็นกรรมการ ผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(ฉ) เคยถูกถอดถอนจากการเป็นประธานกรรมการกรรมการหรือผู้จัดการของสถาบันการเงินใด เว้นแต่จะได้รับยกเว้นจากคณะกรรมการก.ส.ล.(ช) เคยถูกถอดถอนตามมาตรา ๖๐ แห่งพระราชบัญญัติ(ซ) เป็นคนไร้ความสามารถหรือเสมือนไร้ความสามารถ(ฌ)เคยถูกเพิกถอนการขึ้นทะเบียนหรือถูกเพิกถอนใบอนุญาตใด ๆ ที่ออกตามกฎหมายหรือประกาศระเบียบหรือคำสั่งใด ๆที่ออกตามกฎหมายว่าด้วยการซื้อขายสินค้าเกษตรล่วงหน้ากฎหมายว่าด้วยหลักทรัพย์และตลาดหลักทรัพย์กฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์กฎหมายว่าด้วยการธนาคารพาณิชย์กฎหมายว่าด้วยการประกันชีวิตกฎหมายว่าด้วยการประกันวินาศภัยกฎหมายว่าด้วยผู้สอบบัญชี หรือกฎหมายที่เกี่ยวกับธุรกิจทางการเงินในทำนองเดียวกันทั้งนี้ รวมถึงการถูกเพิกถอนการขึ้นทะเบียน หรือถูกเพิกถอนใบอนุญาตใด ๆ ตามกฎหมายต่างประเทศในลักษณะทำนองเดียวกันด้วยเว้นแต่จะได้รับยกเว้นตามหลักเกณฑ์ วิธีการและเงื่อนไขที่คณะกรรมการ ก.ส.ล. กำหนด(ญ) เคยถูกไล่ออก ปลดออกหรือให้ออกจากงานอันเนื่องมาจากการกระทำโดยทุจริต(ฎ)เคยต้องคำพิพากษาว่ากระทำความผิดตามพระราชบัญญัติ มาตรา ๑๑๙ มาตรา ๑๒๐ มาตรา ๑๒๑มาตรา ๑๒๒ และมาตรา ๑๒๓เคยต้องคำพิพากษาว่ากระทำความผิดตามกฎหมายว่าด้วยหลักทรัพย์และตลาดหลักทรัพย์กฎหมายว่าด้วยการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ กฎหมายว่าด้วยการธนาคารพาณิชย์กฎหมายว่าด้วยการประกันชีวิต กฎหมายว่าด้วยการประกันวินาศภัยกฎหมายว่าด้วยผู้สอบบัญชี หรือกฎหมายที่เกี่ยวกับธุรกิจทางการเงินในทำนองเดียวกัน ในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์หรือความผิดอื่นในลักษณะทำนองเดียวกันหรือการบริหารงานที่มีลักษณะเป็นการหลอกลวง ฉ้อฉลหรือทุจริต ทั้งนี้รวมถึงการต้องคำพิพากษาว่ากระทำความผิดตามกฎหมายต่างประเทศในลักษณะทำนองเดียวกันด้วย(ฏ)เคยต้องคำพิพากษาว่ากระทำความผิดตามกฎหมายว่าด้วยการป้องกันและปราบปรามการฟอกเงินหรือกฎหมายต่างประเทศในลักษณะทำนองเดียวกันด้วย(ฐ)เคยถูกเปรียบเทียบปรับในความผิดตามพระราชบัญญัติ มาตรา ๑๒๒ วรรคสอง หรือมาตรา ๑๒๓วรรคสอง ในระยะเวลาไม่เกินสองปีโดยนับถึงวันที่ยื่นคำขออนุญาตเคยถูกเปรียบเทียบปรับในความผิดตามกฎหมายว่าด้วยหลักทรัพย์และตลาดหลักทรัพย์ในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์รวมถึงเคยถูกเปรียบเทียบปรับในความผิดตามกฎหมายต่างประเทศในลักษณะทำนองเดียวกันด้วยในระยะเวลาไม่เกินสองปีโดยนับถึงวันที่ยื่นคำขออนุญาต(๗)มีผู้บริหารที่ทำหน้าที่ในการบริหารจัดการและควบคุมดูแลการปฏิบัติงานประจำวัน ได้แก่ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่าย ผู้จัดการสาขารวมถึงผู้ดำรงตำแหน่งเทียบเท่าที่เรียกชื่ออย่างอื่นที่สามารถปฏิบัติงานให้แก่ผู้ขออนุญาตเต็มเวลา(๘)มีระบบงานและความพร้อมในการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าโดยกำหนดแผนการบริหารและแผนการดำเนินงานเป็นลายลักษณ์อักษรอย่างน้อยในเรื่องดังต่อไปนี้(ก) โครงสร้างองค์กร (OrganizationChart) หน้าที่และความรับผิดชอบของหน่วยงานต่าง ๆด้านการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า(ข) แหล่งเงินทุนเพื่อการดำเนินงาน(ค) นโยบาย เป้าหมายแผนงานในอนาคตและกลุ่มลูกค้าเป้าหมาย(ง) ระบบปฏิบัติงานด้านการซื้อขายล่วงหน้าโดยอย่างน้อยจะต้องประกอบด้วย๑) หลักปฏิบัติในการติดต่อชักชวนและให้คำแนะนำแก่ลูกค้าและจัดให้มีวิธีการในการประเมินลูกค้าพร้อมทั้งกำหนดนโยบายและขั้นตอนในการกำหนดวงเงินและการอนุมัติวงเงินให้แก่ลูกค้า๒) หลักปฏิบัติวิธีการและขั้นตอนในการรับคำสั่งซื้อขายล่วงหน้า(จ)หลักปฏิบัติในการดูแลเงินและทรัพย์สินของลูกค้า(ฉ) มาตรการและแนวทางที่ใช้ในการดำเนินงานตลอดจนขั้นตอนและวิธีการในการควบคุมและติดตามให้มีการดำเนินการเพื่อป้องกันความขัดแย้งทางผลประโยชน์ในด้านต่างๆ ดังนี้๑)การป้องกันการล่วงรู้ข้อมูลภายในระหว่างหน่วยงานและบุคลากร (Chinesewall)๒) การแยกหน่วยงานและบุคลากรที่มีหน้าที่ติดต่อชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้าออกจากหน่วยงานและบุคลากรที่มีหน้าที่ตัดสินใจซื้อขายล่วงหน้าเพื่อผู้ขออนุญาต๓)การแยกหน่วยงานและบุคลากรที่ปฏิบัติการด้านซื้อขายล่วงหน้า (BackOffice) กับหน่วยงานและบุคลากรที่ให้บริการด้านซื้อขายล่วงหน้า(Front Office) ออกจากกัน โดยจัดให้มีระบบการตรวจสอบเพื่อยืนยันความถูกต้องในการปฏิบัติงานระหว่างบุคลากรของหน่วยงานดังกล่าวและต้องไม่มอบหมายให้บุคลากรคนหนึ่งคนใดรับผิดชอบการปฏิบัติงานตลอดกระบวนการในลักษณะที่อาจเป็นช่องทางให้เกิดการทุจริตได้๔)ระบบควบคุมดูแลและหลักปฏิบัติในการซื้อขายล่วงหน้าของผู้ขออนุญาต (ProprietaryTrading)๕)ระบบควบคุมดูแลและหลักปฏิบัติในการซื้อขายล่วงหน้าของพนักงานของผู้ขออนุญาตรวมทั้งคู่สมรส และบุตรที่ยังไม่บรรลุนิติภาวะ๖)ระบบป้องกันการซื้อขายล่วงหน้าของนายหน้าซื้อขายล่วงหน้าและพนักงานที่เป็นการเอาเปรียบลูกค้าหรือเข้าข่ายไม่เหมาะสม๗) ระบบป้องกันความปลอดภัยของข้อมูลโดยต้องจัดให้มีการรักษาความปลอดภัยที่เพียงพอแก่การป้องกันมิให้บุคคลที่ไม่มีอำนาจหน้าที่เกี่ยวข้องได้ล่วงรู้หรือแก้ไขเปลี่ยนแปลงข้อมูลเกี่ยวกับการปฏิบัติงานที่บุคคลดังกล่าวไม่มีความรับผิดชอบ(ช) ระบบการบริหารความเสี่ยงซึ่งมีขั้นตอนการรายงานความบกพร่องในการบริหารความเสี่ยงให้ผู้บริหารทราบด้วยโดยจัดทำเป็นคู่มือ(ซ) ระบบการควบคุมภายในโดยกำหนดนโยบายและมาตรการควบคุมภายในซึ่งมีขั้นตอนและวิธีการในการควบคุมและติดตามให้มีการดำเนินการตามนโยบายและระบบที่วางไว้รวมถึงมีวิธีปฏิบัติเกี่ยวกับการตรวจสอบและการควบคุมภายในและการกำกับดูแลการปฏิบัติงานทั้งนี้ผู้ขออนุญาตต้องจัดให้มีหน่วยงานกำกับดูแลการปฏิบัติงาน (ComplianceUnit) และหน่วยงานควบคุมภายใน (Internal Audit)ที่มีความเป็นอิสระในการดำเนินงานและเป็นอิสระจากหน่วยงานอื่น(ฌ) ระบบการจัดเก็บข้อมูลในการดำเนินงาน(ญ)ระบบการดำเนินการเกี่ยวกับข้อร้องเรียนของลูกค้า(๙)มีพนักงานที่สำเร็จการอบรมเกี่ยวกับการซื้อขายล่วงหน้าจากสถาบัน ที่คณะกรรมการก.ส.ล. ให้การรับรองอย่างน้อยห้าคนข้อ ๔ ให้ผู้ขออนุญาตตามข้อ ๓ยื่นคำขอความเห็นชอบบุคคลดังต่อไปนี้ต่อเลขาธิการตามแบบที่สำนักงานกำหนด(๑) ผู้ถือหุ้นรายใหญ่ของผู้ขออนุญาต(๒) กรรมการผู้จัดการและบุคคลผู้มีอำนาจจัดการกิจการของผู้ขออนุญาตทั้งนี้ การเปลี่ยนแปลงผู้ถือหุ้นรายใหญ่ กรรมการผู้จัดการและบุคคลผู้มีอำนาจจัดการกิจการของผู้ขออนุญาตในระหว่างการพิจารณาคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ของเลขาธิการต้องได้รับความเห็นชอบจากเลขาธิการด้วยข้อ ๕ ผู้ถือหุ้นรายใหญ่ของผู้ขออนุญาตต้องไม่มีลักษณะต้องห้ามดังต่อไปนี้(๑) กรณีที่ผู้ถือหุ้นรายใหญ่เป็นบุคคลธรรมดา(ก)เป็นบุคคลที่มีชื่ออยู่ในบัญชีรายชื่อบุคคลที่สำนักงาน ตลาดสำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทยธนาคารแห่งประเทศไทยและกรมการประกันภัยเห็นว่าไม่สมควรเป็นผู้บริหารกิจการที่หน่วยงานดังกล่าวกำกับดูแลหรือมีความเกี่ยวข้องเว้นแต่จะได้รับยกเว้นจากคณะกรรมการ ก.ส.ล.(ข)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ค) เคยเป็นกรรมการ ผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ง) เคยเป็นกรรมการผู้จัดการหรือบุคคลผู้มีอำนาจจัดการกิจการของบริษัทประกันวินาศภัยตามกฎหมายว่าด้วยการประกันวินาศภัยที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(จ) เคยเป็นกรรมการผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(ฉ) เคยถูกถอดถอนจากการเป็นประธานกรรมการกรรมการหรือผู้จัดการของสถาบันการเงินใด เว้นแต่จะได้รับยกเว้นจากคณะกรรมการก.ส.ล.(ช) เคยถูกถอดถอนตามมาตรา ๖๐ แห่งพระราชบัญญัติ(ซ)เคยหรืออยู่ระหว่างถูกกล่าวโทษหรือถูกดำเนินคดีตามกฎหมายว่าด้วยการป้องกันและปราบปรามการฟอกเงินโดยหน่วยงานที่มีอำนาจตามกฎหมายนั้น(ฌ) เคยถูกไล่ออกปลดออกหรือให้ออกจากงานอันเนื่องมาจากการกระทำโดยทุจริต(ญ)จงใจแสดงข้อความอันเป็นเท็จในสาระสำคัญหรือปกปิดข้อความจริงอันเป็นสาระสำคัญที่ควรบอกให้แจ้งในการขอความเห็นชอบเป็นผู้ถือหุ้นรายใหญ่หรือในรายงานอื่นใดที่ต้องยื่นต่อคณะกรรมการก.ส.ล. หรือสำนักงาน(ฎ) ลักษณะต้องห้ามอื่น ๆ ตามที่สำนักงานกำหนด(๒) กรณีที่ผู้ถือหุ้นรายใหญ่เป็นนิติบุคคลกรรมการผู้จัดการหรือบุคคลผู้มีอำนาจจัดการกิจการและผู้ถือหุ้นรายใหญ่ของนิติบุคคลนั้นต้องไม่มีลักษณะต้องห้ามตามที่กำหนดไว้ในข้อ ๕ (๑) ข้างต้นข้อ ๖ ให้ผู้ประสงค์จะขออนุญาตเป็นผู้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้ายื่นคำขออนุญาตประกอบธุรกิจดังกล่าวตามแบบคำขออนุญาตและระยะเวลาที่สำนักงานกำหนดพร้อมเอกสารและหลักฐานประกอบคำขออนุญาต โดยยื่นต่อเลขาธิการ ณ สำนักงานข้อ ๗ ในการพิจารณาออกใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าแต่ละคราวให้เลขาธิการมีอำนาจกำหนดจำนวนใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ที่จะออกให้แก่ผู้ขออนุญาตและให้เลขาธิการพิจารณาตามหลักเกณฑ์วิธีการและเงื่อนไขที่สำนักงานกำหนดและแจ้งผลการพิจารณาให้ผู้ขออนุญาตทราบภายในเก้าสิบวันนับตั้งแต่วันถัดจากวันที่ได้รับคำขออนุญาตพร้อมเอกสารและหลักฐานที่ถูกต้องและครบถ้วนตามที่กำหนดไว้ในข้อ ๖เมื่อได้รับอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า จากเลขาธิการแล้วให้ผู้ได้รับอนุญาตชำระค่าธรรมเนียมใบอนุญาตประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าต่อสำนักงานภายในห้าวันทำการนับตั้งแต่วันถัดจากวันที่ได้รับอนุญาตหากผู้ได้รับอนุญาตไม่ชำระค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ให้ครบถ้วนภายในระยะเวลาที่กำหนด ให้ถือว่าผู้ได้รับอนุญาตไม่ประสงค์จะประกอบธุรกิจดังกล่าวแล้วให้เลขาธิการออกใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ให้แก่ผู้ได้รับอนุญาตภายในห้าวันทำการนับตั้งแต่วันถัดจากวันที่ผู้ขออนุญาตได้ชำระค่าธรรมเนียมตามวรรคสองและเมื่อได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า แล้วห้ามมิให้ผู้ได้รับอนุญาตประกอบธุรกิจอื่นใดนอกจากธุรกิจการซื้อขายล่วงหน้าประเภทที่ได้รับอนุญาต เว้นแต่จะได้รับความเห็นชอบจากสำนักงานใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้ใช้ได้เฉพาะตัว จะโอนกันไม่ได้ข้อ ๘ ผู้ได้รับอนุญาตจะเริ่มประกอบธุรกิจการซื้อขายล่วงหน้าประเภทนายหน้าซื้อขายล่วงหน้าได้ ต่อเมื่อ(๑)สำนักงานตรวจสอบแล้วเห็นว่าผู้ได้รับอนุญาตได้ดำเนินการตามหลักเกณฑ์วิธีการและเงื่อนไขที่สำนักงานกำหนด เพื่อความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าแล้วและพร้อมให้สำนักงานตรวจสอบการดำเนินการดังกล่าวภายในหกเดือนนับตั้งแต่วันถัดจากวันที่ได้รับอนุญาตในกรณีที่สำนักงานตรวจสอบแล้วเห็นว่าผู้ได้รับอนุญาตยังมิได้ดำเนินการอย่างหนึ่งอย่างใดหรือหลายอย่างตามหลักเกณฑ์วิธีการและเงื่อนไขที่สำนักงานกำหนดเลขาธิการอาจสั่งให้ผู้ได้รับอนุญาตดำเนินการใดตามที่เห็นสมควร(๒)ผู้ได้รับอนุญาตเป็นสมาชิกตลาดภายในหกเดือนนับตั้งแต่วันถัดจากวันที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า เว้นแต่มีเหตุอันเนื่องมาจากกฎระเบียบที่เกี่ยวข้อง(๓)ผู้ได้รับอนุญาตเพิ่มทุนให้มีทุนที่ออกและชำระแล้วเฉพาะหุ้นสามัญและส่วนเกินหรือส่วนต่ำกว่ามูลค่าหุ้นสามัญและมีส่วนของผู้ถือหุ้นเมื่อหักด้วยค่าความนิยมออกแล้วตามข้อ๓ (๓) เป็นไม่ต่ำกว่าร้อยละห้าสิบของทุนจดทะเบียนเฉพาะหุ้นสามัญภายในสี่สิบห้าวันนับตั้งแต่วันถัดจากวันที่ได้รับอนุญาตการชำระทุนเพิ่มให้เป็นไปตามหลักเกณฑ์วิธีการและเงื่อนไขที่สำนักงานกำหนดในกรณีที่ผู้ได้รับอนุญาตไม่ดำเนินการตามข้อ ๘(๑) วรรคหนึ่ง (๒) หรือ (๓) ข้อหนึ่งข้อใดให้ถือว่าใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า สิ้นผลบังคับเมื่อพ้นระยะเวลาที่กำหนดในข้อดังกล่าวข้อ ๙ ในกรณีที่ใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า สูญหาย ถูกทำลายหรือชำรุดในสาระสำคัญให้ผู้ได้รับใบอนุญาตประกอบธุรกิจการซื้อขายล่วงหน้า ประเภทนายหน้าซื้อขายล่วงหน้ายื่นคำขอรับใบแทนใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต่อเลขาธิการตามแบบคำขอที่สำนักงานกำหนดภายในสิบห้าวันทำการนับตั้งแต่วันถัดจากวันที่ได้ทราบถึงการสูญหาย ถูกทำลายหรือชำรุดดังกล่าวทั้งนี้ ตามหลักเกณฑ์และวิธีการที่สำนักงานกำหนดข้อ ๑๐ ค่าธรรมเนียมสำหรับการดำเนินการเกี่ยวกับการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ให้เรียกเก็บในอัตราดังต่อไปนี้(๑) ค่าธรรมเนียมสำหรับการขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ก) แบบคำขออนุญาต ฉบับละ ๕๐๐ บาท(ห้าร้อยบาทถ้วน)(ข) ค่าธรรมเนียมการขออนุญาต คำขอละ ๕๐,๐๐๐บาท (ห้าหมื่นบาทถ้วน)(๒)ค่าธรรมเนียมสำหรับการอนุญาตให้ประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า(ก)ค่าธรรมเนียมใบอนุญาตประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า๑๕๐,๐๐๐ บาท (หนึ่งแสนห้าหมื่นบาทถ้วน)(ข)ค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ารายปี ให้สำนักงานเรียกเก็บตามปีปฏิทินตั้งแต่ปี พ.ศ.๒๕๕๐ เป็นต้นไป ในอัตราปีละ ๑๐,๐๐๐ บาท (หนึ่งหมื่นบาทถ้วน)ทั้งนี้ ตั้งแต่ปี พ.ศ. ๒๕๕๒ เป็นต้นไปค่าธรรมเนียมใบอนุญาตประกอบธุรกิจการซื้อขายล่วงหน้า ประเภทนายหน้าซื้อขายล่วงหน้ารายปี ให้เป็นไปตามที่คณะกรรมการ ก.ส.ล. กำหนด(๓) ใบแทนใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ฉบับละ ๑๕,๐๐๐ บาท(หนึ่งหมื่นห้าพันบาทถ้วน)ข้อ ๑๑ การยกเลิกประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๔๕ เรื่อง หลักเกณฑ์วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๔ มกราคม ๒๕๔๕และประกาศคณะกรรมการกำกับการซื้อขายสินค้าเกษตรล่วงหน้า ที่ กน ๑/๒๕๔๖ เรื่องหลักเกณฑ์วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๑๖ กรกฎาคม ๒๕๔๖ไม่กระทบกระเทือนถึงความสมบูรณ์ของการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามประกาศที่ถูกยกเลิกดังกล่าวข้อ ๑๒ ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๑๔ ตุลาคม พ.ศ. ๒๕๔๗วัฒนาเมืองสุขรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๓๕/๒ มิถุนายน ๒๕๕๒